कुछ समय बाद ऋषियों ने आश्रम छोड़ नए स्थान पर जाने का निश्चय किया. जब नन्द को इस बात का पता लगा तो वे ऋषिगण के पास गए तथा उनसे बोले हे ऋषिगणों ! मेने अनेक वर्षो तक आपकी सेवा करी है, दिन रात आपके निकट रहने के कारण मेरा मन सांसारिक बंधनो से विरकत हो गया है आपके बिना रहने की में कल्पना भी नही कर सकता अतः आप मुझे अपने साथ ले चले. उसकी प्रेम भरी विनती सुन ऋषि बोले हम भी तुम से पृथक नही होना चाहते परन्तु इस संसार में तुम अकेले नही हो. तुम अपनी माता का एकमात्र सहारा हो सन्यास ग्रहण करने के लिए तुम उन्हें त्याग नही सकते. अतः तुम अपनी माता की सेवा करते हुए यही प्रभु भक्ति में ध्यान लगाओ.